Návrh komuniké

	Vláda Slovenskej republiky na svojom zasadaní dňa ..........prerokovala a schválila materiál „Strednodobá koncepcia politiky pôdohospodárstva na roky 2004 až 2006“.
	Strednodobá koncepcie v časti poľnohospodárstvo a potravinársky priemysel je hlavne zameraná na : 
•	udržanie a posilnenie konkurencieschopnosti poľnohospodárskej prvovýroby a potravinárstva na domácom a medzinárodných trhoch, pri primeranom využití domácich výrobných faktorov, najmä pôdy a ľudských zdrojov.
•	zabezpečenie zdravotnej neškodnosti, bezpečnosti a hygieny potravín v celom reťazci a zvyšovania kvality výrobkov pre zdravú výživu obyvateľstva.
•	podporu poľnohospodárstva v jeho funkcii ochrany a udržiavania prírodných zdrojov (najmä pôdy a vody), zachovania biodiverzity a kultúrnych hodnôt krajiny, udržania osídlenia a infraštruktúry vidieckeho priestoru a v tvorbe iných nekomoditných výstupov v prospech celej spoločnosti.
	Formuluje úlohy poľnohospodárstva a potravinárstva na roky 2004 až 2006 a uplatnenie nástrojov Spoločnej poľnohospodárskej politiky EÚ a národnej podpory.
	V lesnom hospodárstve je strednodobá koncepcia zameraná predovšetkým na tieto priority a ciele:
•	usporiadanie vlastníctva a užívania lesov
•	zabezpečenie obhospodarovania lesov podľa zásad trvalo udržateľného hospodárenia
•	posilnenie produkčných a verejnoprospešných funkcií lesov
•	zvýšenie ekonomickej efektívnosti lesného hospodárstva a podporu lesníctva zo štrukturálnych fondov EÚ
•	aplikáciu európskych integračných nástrojov  v riadení lesného hospodárstva